སྨྲས་ནའོ་ཞེས་སོ།།ཊཱི་ཀ་ལས་གང་གིས་མིང་ནས་སྨོས་པ་དེ་ཡང་དགེ་སློང་ཉིད་ཡིན་ནའོ་ཞེས་སོ།།གཞན་དུ་ན་ཉེས་བྱས་སོ་ཞེས་པ་ལ་ལུང་ལས་གསུངས་ཚུལ་གཉིས་ལས།ལུང་རྣམ་འབྱེད་ལས་མིང་ནས་སྨོས་པ་ལས་གཞན་དུ་ན་སྟེ་མིང་ནས་མ་སྨོས་པར་ཕྲ་མ་བྱས་ན་ཉེས་བྱས་སོ་ཞེས་གསུངས་ལ།་་་་་མིང་ནས་སྨོས་ཏེ་ཕྲ་མ་བྱེད་ན་ལྟུང་བྱེད་སྐྱེད་ཀྱང་མིང་ནས་མི་སྨོས་པར་རིགས་ནས་སྨོས་པའམ་རུས་ནས་སྨོས་པ་སྟེ་ཊཱི་ཀ་ལས་རྒྱལ་རིགས་སམ་བྲམ་ཟེའམ་འོད་སྲུངས་གི་རིགས་ཤིག་འདི་སྐད་ཟེར་རོ་ཞེས་སྨྲས་པ་ལྟ་བུའོ་ཞེས་བཤད་དོ།།ལུང་ཞུ་བ་ལས་དགེ་སློང་ཉིད་ཡིན་པ་ལས་གཞན་དུ་ན་སྟེ་དགེ་ཚུལ་ལ་སོགས་པའི་ཕྲ་མ་བྱས་ན་ཉེས་བྱས་སོ་ཞེས་གསུངས་པའོ།་་་་་དགེ་སློང་ལ་ཕྲ་མ་བྱེད་ན་ལྟུང་བྱེད་སྐྱེད་ཀྱང་དགེ་ཚུལ་ལ་ཕྲ་མ་བྱེད་ན་ཉེས་བྱས་སོ་ཞེས་པའོ།།ད་ནི་སྐྱོ་སྔོགས་བྱེད་པའི་ལྟུང་བྱེད་འཆད་དེ།འདིའི་སྤྱི་དོན་ལ་བཞི་ལས།གླེང་གཞི་ནི་མཉན་ཡོད་དུ་དྲུག་སྡེས་དགེ་སློང་དག་གི་རྩོད་པ་དགེ་འདུན་གྱིས་ཞི་བར་བྱས་པ་ལ་སྐྱོ་སྔོགས་བྱས་པ་ལས་ལྟུང་བྱེད་དུ་བཅས་སོ།།དགག་བྱ་ནི་རང་རིགས་ཀྱི་མཛའ་བའི་ལོངས་སྤྱོད་ལ་གནོད་པའོ།།ངོ་ཏི་ནི་བཅས་ལྡན་དགེ་སློང་གིས་དགེ་སློང་གཉིས་ཡན་ཆད་ཀྱི་རྩོད་པ་དགེ་འདུན་གྱིས་ལེགས་པར་ཞི་བར་བྱས་པ་ལ་ངག་གིས་སྐྱོ་སྔོགས་བྱས་ཏེ་དོན་གོ་བ་ལས་གྱུར་པའི་ལྟུང་བ་དངོས་གཞིའོ།།ཡན་ལག་ལ་བཞི་ལས་གཞིའི་ཡན་ལག་གོ།དེ་ལ་བཞི་ལས་དང་པོ་ཡུལ་གང་དག་རྩོད་པར་བྱེད་པ་ནི་དགེ་སློང་ཆོས་དྲུག་ལྡན་ལས།་་་་་ལྟུང་བྱེད་འདིའི་ཡུལ་ནི་ལྟ་བ་མཐུན་རུང་མི་མཐུན་རུང་།དགག་བྱ་ལ་ཁྱད་པར་མེད་པའི་ཕྱིར་རོ།།ལྟ་བ་མཐུན་པ་མ་གཏོགས་པ་ཆོས་ལྔ་ཚང་བའི་སྟེང་དུ་རྩོད་པར་བྱེད་པ་པོའི་དགེ་སློང་གཉིས་ཡན་ཆད་ཡིན་པ་སྟེ།དགེ་སློང་གཉིས་ཀྱི་རྩོད་པ་ཞེས་གསུངས་པས་སོ།།གཉིས་པ་གང་ལ་སྐྱོ་སྔོགས་བྱ་བའི་ཡུལ་ནི་དགེ་སློང་གཉིས་ཡན་ཆད་ཀྱི་རྩོད་པ་ཡིན་པ་དང་དགེ་འདུན་གྱིས་ལེགས་པར་ཞི་བར་བྱས་པ་ཡིན་པ་སྟེ།དགེ་སློང་གཉིས་ཀྱི་རྩོད་པ་ཉིད་དགེ་འདུན་གྱིས་ལེགས་པར་ཞི་བར་བྱས་པ་ཉིད་ལའོ་ཞེས་སོ།།གསུམ་པ་གང་གིས་སྐྱོ་སྔོགས་བྱེད་པའི་རྟེན་ནི་རང་ཞི་བྱེད་དེ་ལ་གཏོགས་པ་ཡིན་པ་སྟེ།གཉུག་མར་གནས་པ་དང་ལས་བྱེད་